02/12/2022 | Administración LocalMunicipal
Santiago de Compostela
Promoción Económica, Emprego e Comercio
Convocatoria e bases de selección reguladoras do proceso de contratación de seis traballadoras, como persoal laboral, ao abeiro da subvención concedida pola secretaría xeral da igualdade, da consellería de emprego e igualdade da xunta de galicia.

O obxecto da presente convocatoria é regular as bases do proceso para a selección e contratación laboral temporal de seis (6) traballadoras, ao abeiro da segunda convocatoria do ano 2022 das subvencións destinadas ao fomento da contratación de mulleres que sofren violencia de xénero, no ámbito de colaboración coas entidades locais galegas, no marco do Pacto de Estado contra a violencia de xénero e prevista na Resolución do 12 de agosto de 2022 da Secretaría Xeral da Igualdade. Os postos de traballo a cubrir son os seguintes: Segundo o artigo 6 da Resolución do 23 de decembro de 2021, ut supra referenciada, “as persoas destinatarias finais das subvencións reguladas nesta resolución serán as mulleres que sofren violencia de xénero, incluídas as mulleres vítimas que padeceran violencia vicaria e mulleres vítimas de trata con fins de explotación sexual inscrita como demandante de emprego ou como mellora de emprego no Servizo Público de Emprego de Galicia” A violencia de xénero deberá estar acreditada por calquera das formas previstas no artigo 5 da Lei 11/2007, do 27 de xullo, galega para a prevención e o tratamento integral da violencia de xénero. Polo que as aspirantes deberán ser vítimas de violencia de xénero e reunir os seguintes requisitos: 1.-Estar inscritas como demandantes de emprego ou de mellora de emprego no Servizo Público de Emprego de Galicia.2.- Ter cesado a relación de convivencia co agresor.3.- Acreditar a situación de violencia a través de calquera das seguintes formas (artigo 5 da Lei 11/2007): a) Certificación da orde de protección ou da medida cautelar, ou testemuño ou copia autenticada pola secretaría ou secretario xudicial da propia orde de protección ou medida cautelar. b) Sentenza de calquera orde xurisdicional que declare que a muller sufriu violencia en calquera das modalidades definidas na presente lei. c) Certificación e/ou informe dos servizos sociais e/ou sanitarios da Administración pública autonómica ou local. d) Certificación dos servizos de acollida da Administración pública autonómica ou local. e) Informe do Ministerio fiscal que indique a existencia de indicios de violencia. f) Informe da Inspección de Traballo e da Seguridade Social. g) Calquera outra que se estableza regulamentariamente. Ademais, as aspirantes deberán reunir e acreditar os seguintes requisitos xerais: • Ter nacionalidade española, sen prexuízo do disposto no artigo 57 do texto refundido da Lei do Estatuto Básico do Empregado Público, aprobado polo Real Decreto Lexislativo 5/2015, do 30 de outubro, respecto ao acceso ao emprego público de nacionais doutros Estados. • Posuír a capacidade funcional para o desenvolvemento das tarefas habituais do posto ao que aspira. Non padecer enfermidade nin estar afectado/a por ningunha limitación física ou psíquica incompatible co desempeño das correspondentes funcións. As persoas con minusvalías deberán aportar certificación do correspondente organismo, facéndoo constar na instancia, sinalando se precisan adaptacións para a realización das probas, e especificando tales adaptacións. • Ter cumpridos os 16 anos e non exceder, no seu caso, da idade máxima de xubilación forzosa. • Non estar separado, mediante expediente disciplinario, do servizo de calquera das Administracións públicas ou dos órganos constitucionais ou estatutarios das Comunidades Autónomas, nin estar en situación de inhabilitación absoluta ou especial para empregos ou cargos públicos por resolución xudicial. No caso de ser nacional doutro Estado, non ter sido inhabilitado, ou en situación equivalente, nin ter sido sometido a sanción disciplinaria, ou equivalente, que impida, no seu Estado, nos mesmos termos, o acceso ao emprego público. • Non estar incurso en ningunha das causas de incapacidade ou incompatibilidade, conforme á normativa vixente • Ser convocado/a polo Servizo Público de Emprego de Galicia: figurar na sondaxe remitida pola Oficina de Emprego de Santiago, correspondente á oferta pública de emprego presentada polo Concello, na categoría profesional que se pretende optar e cos requisitos específicos requiridos. Todos os requisitos deberán posuílos os/as aspirantes tanto no momento da selección como no da formalización do contrato como persoal laboral temporal do Concello de Santiago. De conformidade co artigo 8 da Resolución 23/12/2021 de referencia, para a selección das aspirantes o Concello de Santiago contactará coa Oficina de Emprego asignada e presentará a correspondente oferta de emprego, a partir da publicación desta convocatoria e bases no BOP. Solicitando unha relación de candidatas segundo os requisitos de perfil profesional precisos para os postos da presente convocatoria. A selección definitiva das persoas traballadoras realizarase de entre as persoas candidatas que sexan remitidas por dito organismo, non sendo admitida ningunha candidata que non sexa preseleccionada e convocada polo Servizo Público de Emprego. Unha vez recibida a relación de candidatas, o Concello de Santiago contactará coas ditas candidatas aos efectos de verificar o seu interese en participar no programa 1. Unha vez publicadas no Boletín Oficial da Provincia, as bases do proceso de selección estarán a disposición das persoas interesadas na páxina web municipal (www.axencialocaldecolocacion.org) 2. Os anuncios do procedemento de selección publicaranse no taboleiro de anuncios do Concello, e na páxina web da Axencia Local de Colocación. O proceso de selección das candidatas, unha vez remitidas pola Oficina de Emprego, realizarase mediante o desenvolvemento das seguintes fases: a) Primeira fase: entrevista persoal (máximo 5 puntos). Consistirá na realización dunha entrevista persoal das candidatas aos efectos de valorar a súa predisposición (actitude, motivación) para o desenvolvemento do posto de traballo que se lle oferta, as competencias (aptitude, capacitación) para o dito desenvolvemento, así como a empregabilidade das persoas preseleccionadas pola Oficina de Emprego. A tal efecto o Tribunal fará unha serie de preguntas para valorar a dita predisposición e as competencias que se consideran necesarias para acceder ao posto, sendo dous puntos e medio (2,5) a puntuación mínima para pasar á fase de baremación das circunstancias sociais e formativo-laborais. A puntuación máxima da entrevista persoal será de 5 puntos. As cualificacións desta fase de entrevista adoptaranse sumando as puntuacións outorgadas por cada membro do Tribunal a cada aspirante e dividíndoas polo número total de membros do Tribunal, sendo o cociente resultante a puntuación que obteña o aspirante na entrevista.1. Dado o programa do que se trata, o colectivo ao que vai dirixido e as características especiais de dito colectivo, nesta segunda fase farase unha valoración dos criterios sociais, e unha valoración dos criterios formativo-laborais das candidatas.2. Os criterios valorables serán os seguintes: 2.1. Criterios sociais a ter en conta (ata 8 puntos) 2.2. Criterios formativo-laborais (ata 10 puntos): 3. As persoas preseleccionadas pola Oficina de emprego e interesadas en participar na presente convocatoria, deberán presentar a instancia de solicitude e de méritos alegados, conforme ao modelo que figura no Anexo 1. Debendo ir acompañada da documentación necesaria para acreditar os criterios sociais e formativo-laborais. A súa presentación poderá realizarse directamente na Axencia Local de Colocación do Concello de Santiago de Compostela, en horario de 9:00 a 14:00 horas.1. O Tribunal encargado da selección estará integrado por cinco (5) membros, coa seguinte composición: · Presidente/a. · Secretario/a. · Tres vogais.2. A selección de traballadoras que se contraten será realizada por un grupo mixto constituído a tal fin por representantes da Concellaría de Emprego, do Concello de Santiago e, polo titor/a de referencia e a persoa técnica de ofertas da correspondente oficina de emprego.3. A composición nominal dos membros do Tribunal axustarase ao disposto no artigo 60 do texto refundido da Lei do Estatuto Básico do Empregado Público, aprobado polo Real Decreto Lexislativo 5/20215, de 30 de outubro, e aprobarase por Resolución de Alcaldía que publicarase na páxina web da Axencia Local de Colocación. Na designación de membros terase en conta a paridade entre homes e mulleres.4 O Tribunal non poderá constituírse nin actuar sen a asistencia, cando menos, de tres dos seus membros e deberán posuír titulación ou especialización iguais ou superiores aos esixidos para o acceso ao posto convocado.5. Os membros do Tribunal deberán absterse de intervir, notificándollo á autoridade convocante, cando concorran neles algunhas das circunstancias previstas no artigo 23 da Lei 40/2015, do 1 de outubro, de Réxime Xurídico do Sector Público. Así mesmo, os interesados poderán promover a recusación de acordo con sinalado no artigo 24 da citada norma.6. O Tribunal resolverá por maioría de votos dos seus membros presentes todas as dúbidas e propostas que xurdan para a aplicación das normas contidas nestas bases e estará facultado para resolver as cuestións que se poidan suscitar durante a valoración dos méritos, así como adoptar as medidas necesarias que garantan a debida orde do proceso de selección en todo o que non estea previsto nestas bases. Os seus acordos serán impugnables nos supostos e na forma establecida pola Lei 39/2015, do 1 de outubro, do Procedemento Administrativo Común das Administracións Públicas.7. O Tribunal poderá dispoñer a incorporación aos seus traballos de asesores especialistas, con voz e sen voto, cando a natureza ou as circunstancias así o aconsellen, limitándose os mencionados asesores a prestar a súa colaboración nas súas especialidades técnicas.1. Finalizada a fase de entrevista e a valoración dos criterios sociais e formativo-laborais, o Tribunal fará pública a relación provisional de aspirantes que superaron o proceso selectivo, coa cualificación acadada por cada un deles/as.2. As persoas candidatas disporán dun prazo de dous (2) días hábiles onde as persoas que así o consideren poderán formular as reclamacións oportunas. Transcorridos eses dous (2) días hábiles, procederase a elevar a definitivo o dito listado e publicar a acta final de selección.3. A cualificación final será a resultante da suma das puntuacións obtidas na entrevista persoal e na valoración dos criterios sociais e formativo- laborais. No caso de producirse un empate entre candidatos/as, dirimirase conforme a: 1º. Maior puntuación nos criterios sociais de preferencia.2º. Maior puntuación na entrevista.3º. Maior puntuación na valoración de méritos formativo-laborais. No caso de persistir o empate resolverase mediante unha proba a decidir polo Tribunal.4. O Tribunal elevará á Xunta de Goberno Local esta relación propoñendo a contratación das candidatas que obtiveran a maior puntuación final.5. As persoas seleccionadas deberán ser remitidas á Secretaría Xeral da Igualdade (Subdirección Xeral para o Tratamento da Violencia de Xénero) para a comprobación de que cumpren co requisito de pertenza ao colectivo específico ao que vai dirixido este proceso selectivo. Se algunha das persoas non recibe a validación da Subdirección Xeral, non poderá ser contratada e neste caso, formularase proposta adicional a favor da persoa candidata que lle siga na orde de puntuación.6. Aquelas persoas seleccionadas que non se presenten o día no que sexan convocadas para a sinatura do contrato, agás nos casos de forza maior, non poderán ser contratadas. Neste caso, formularase proposta adicional a favor da persoa candidata que lle siga na orde de puntuación.7. Coas aspirantes que superasen o proceso pero non resultasen seleccionadas, se as houbera, determinadas por orde descendente de puntuación, serán propostas polo Tribunal, elevando proposta para formar unha lista de reserva para cubrir posibles renuncias, baixas, vacantes temporais ou circunstancias sobrevidas do persoal durante o desenvolvemento do plan. O réxime de incompatibilidades será o previsto na Lei 53/1984, do 26 de decembro, de Incompatibilidades do Persoal ao Servizo das Administracións Públicas e no seu Regulamento de desenvolvemento. As bases desta convocatoria vinculan á administración municipal, ao Tribunal cualificador e aos aspirantes que participen no proceso selectivo. O Tribunal cualificador queda facultado para interpretar as bases da convocatoria, así como para resolver cantas dúbidas e incidencias presenta a súa aplicación, e poderá adoptar os acordos necesarios procurando a boa orde e desenvolvemento do proceso selectivo. O proceso selectivo regularase polo disposto nestas bases e no non previsto nelas de acordo co establecido na lexislación vixente de aplicación. As bases xerais da convocatoria e cantos actos administrativos deriven delas e das actuacións dos tribunais poderán ser impugnados nos casos e na forma establecidos pola Lei 39/2015, de 1 de outubro, do Procedemento Administrativo Común das Administracións Públicas. A Administración local tamén poderá, no seu caso, revisar as resolucións dos tribunais segundo o previsto na citada Lei. Santiago de Compostela, 30 de novembro de 2022 A concelleira delegada de Economia, Facenda, Persoal, Contratación e Modernización da Administración Local Marta Abal Rodríguez - Reunir os requisitos sinalados nas Bases Reguladoras do proceso de selección para a contratación de persoas ao abeiro do programa municipal de contratación temporal para o fomento da contratación de mulleres que sofren violencia de xénero do Concello de Santiago de Compostela 2022. - Posuír a capacidade funcional para o desempeño das tarefas habituais do posto, non padecer enfermidade nin estar afectado/a por ningunha limitación física ou psíquica incompatible co desempeño das correspondentes funcións. - Non estar separado/a mediante expediente disciplinario do servizo de calquera Administración pública ou dos órganos constitucionais ou estatutarios das comunidades autónomas, nin atoparme en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario/a do que estivese separado/a ou inhabilitado/a. No caso de ser nacional doutro estado, non atoparme inhabilitado/a ou en situación equivalente nin ser sometido/a a sanción disciplinaria ou equivalente que impida, no meu Estado, nos mesmos termos o acceso ao emprego público. - Non estar incurso/a en ningunha das causas de incompatibilidade do Persoal ao Servizo das Administracións Públicas determinadas pola lexislación vixente. Así mesmo, AUTORIZA á Administración actuante para que proceda ao tratamento dos seus datos persoais para o desenvolvemento do proceso selectivo, ao acceso ao certificado de convivencia co obxecto de valorar a unidade familiar, á solicitude ao SEPE do certificado de situación de desemprego e á gravación da proba práctica. Santiago de Compostela, a __________ de ____________________ de 2022 Asdo. (sinatura) Sr. Alcalde do Concello de Santiago de Compostela INSTANCIA DE PRESENTACIÓN DE MÉRITOS